 

Komlói Kistérség

Többcélú Önkormányzati Társulás

*7300 Komló, Városház tér 3.*

*Tel: 72/584-000 e-mail:* [*tarsulas@komlo.hu*](mailto:tarsulas@komlo.hu)

**H A T Á R O Z A T I K I V O N A T**

A Társulás Tanácsának 2023. február 22-i ülésének jegyzőkönyvéből

*Tárgy: A Komlói Kistérség Többcélú Önkormányzati Társulás 2023. évi költségvetése*

**2/2023. (II.22.) sz. Tct. határozat**

A Komlói Kistérség Többcélú Önkormányzati Társulás - az elnök előterjesztésében - megtárgyalta a „A Komlói Kistérség Többcélú Önkormányzati Társulás 2023. évi költségvetési határozat tervezete” tárgyú előterjesztést és az alábbi határozatot hozza:

**Általános határozatok**

1. A határozat a Társulás Tanácsára és annak Bizottságaira, a Társulás fenntartásába rendelt intézményekre terjed ki.
2. A Társulási Tanács a címrendet a következő formában határozza meg:

Önálló címet alkot:

* 1. A Komlói Kistérség Többcélú Önkormányzati Társulás.
  2. A szociális, gyermekjóléti intézmények, külön-külön alkotnak egy-egy címet.
  3. A települések egy-egy alcímet alkotnak.
  4. A kötelező és nem kötelező feladatok jogcímcsoportokat alkotnak.
  5. A kormányzati funkciók egy-egy jogcímet alkotnak.

**A Komlói Kistérség Többcélú Önkormányzati Társulás 2023. évi bevételei és kiadásai:**

1. A Társulási Tanács a Komlói Kistérség Többcélú Önkormányzati Társulás 2023. évi költségvetését az alábbi tartalommal állapítja meg (I. számú melléklet):

az **összes bevételt 1 334 664 620,- Ft,**

ebből **működési célú 1 330 393 164,- Ft,**

**felhalmozási** **célú 4 271 456,- Ft-ban,**

**az összes kiadást** **1 334 664 620,- Ft-ban**

állapítja meg.

Ebből:

A **működési célú kiadásokat 1 330 393 164,- Ft**-ban,

( II. számú melléklet)

- a személyi juttatásokat 569 456 268,- Ft-ban,

- a munkaadókat terhelő járulékokat 78 180 938,- Ft-ban,

- a dologi kiadásokat 140 357 326,- Ft-ban

- az egyéb működési célú kiad. kat 542 398 632,- Ft-ban,

A **felhalmozási kiadásokat 4 271 456,- Ft-ban,**

(III. számú melléklet)

- a beruházásokat: 550 000,- Ft-ban,

- az egyéb felhalmozási célú kiad.kat 3 721 456,- Ft-ban

állapítja meg.

A **költségvetésben engedélyezett álláshelyek száma: 118,5 fő** (VI. számú melléklet).

Ebből:

* a Szolgáltató Központ álláshelyeinek száma: 63,0 fő
* a Családsegítő Szolálat álláshelyeinek száma: 37,5 fő
* a Szilvási Bölcsőde álláshelyeinek száma: 18,0 fő.

1. A Társulás 2023. évi költségvetésének összevont pénzügyi mérlegét az I. számú melléklet, működési célú bevételeinek és kiadásainak részmérlegét a II. számú melléklet, a felhalmozási célú részmérlegét a III. számú melléklet tartalmazza.
2. A bevételek és kiadások forrásonkénti megoszlását a IV. számú melléklet, illetve kiadási jogcímenkénti megoszlását az V. számú melléklet mutatja be.
3. A Társulás és a Szilvási Bölcsőde önállóan működő intézmény címenkénti kiadásainak és bevételeinek kormányzati funkciónkénti, ezen belül kiemelt fő előirányzatonkénti bemutatását a VI. számú melléklet tükrözi. A VI/a számú melléklet a tervezett előirányzatok jogcím csoportonkénti megoszlását tükrözi.
4. A Komló Térségi Integrált Szociális Szolgáltató Központja kiadásainak és bevételeinek kormányzati funkciónkénti (jogcímenkénti) és kiemelt előirányzatonkénti bontását a települések (alcímek) szerinti megoszlásban mutatja be a VII/a számú melléklet. Tartalmazza az önkormányzatok által tervezendő működtetési és felhalmozási célú hozzájárulásának a mértékét, a tevékenységenkénti engedélyezett álláshelyek számát.
5. A Komló Térségi Családsegítő és Gyermekjóléti Szolgálat intézménye kiadásainak és bevételeinek kormányzati funkciónkénti és kiemelt előirányzatonkénti bontását a települések (alcímek) szerinti bontásban mutatja be a VII/b számú melléklet. Tartalmazza az önkormányzatok által tervezendő működtetési és felhalmozási célú hozzájárulások mértékét, a tevékenységenkénti engedélyezett álláshelyek számát.
6. Egyházaskozár Község Önkormányzata, a Családsegítő Szolgálat, a Társulás megállapodnak arról, hogy a Családsegítő Szolgálat költségvetésében az Egyházaskozári Közös Hivatal alcím 2023. évi költségvetése terhére 343 933,- Ft/év egyszeri támogatást biztosít a Szászvári Közös Önkormányzati Hivatalnak a mikro központ működtetési kiadásaira. A Családsegítő Szolgálat 343 933,- Ft egyéb dologi kiadást teljesíti a Társulás számlájára. A Társulás a támogatásról szóló külön megállapodás alapján rendezi a Szászvári Közös Önkormányzati Hivatal számlájára.

A Társulás Elnöke gondoskodik a külön Megállapodások megkötéséről és aláírásáról.

1. A Társulás 2023. évi normatív támogatásainak jogcímenkénti alakulásait a VIII. számú melléklet, a Komló Térségi Integrált Szociális Szolgáltató Központ, és a Komló Térségi Családsegítő-és Gyermekjóléti Szolgálat tevékenységeire lehívott normatívák településenkénti alakulását a IX. számú melléklet mutatja be. A Szilvási Bölcsőde normatíváinak jogcímenkénti, tevékenységenkénti megoszlását a X. számú melléklet tartalmazza. A normatívákat Komló Város Önkormányzat igényli, és adja át a Társulásnak.
2. A Társulás 2023. évi bevételi előirányzat-felhasználási ütemtervét a XI/a számú melléklet, a 2023. évi kiadások előirányzat-felhasználási ütemtervét a XI/b számú melléklet tükrözi.
3. A Társulás 2023. évi likviditási tervét a XII. számú melléklet tartalmazza.
4. A Társulás 2023. évi tagdíjbevételének kormányzati funkciónként és településenként tervezett összegét a XIII. számú melléklet mutatja be.
5. A Társulás 2023. évi gyepmesteri díj bevételének kormányzati funkciónként, és településenként tervezett összegét a XIII. számú melléklet mutatja be.
6. A Társulás 2023. évi házi orvosi ügyelet bevételének településenkénti és kormányzati funkciónkénti tervezett összegét a XIII. számú melléklet tükrözi.
7. A Társulás 2023. évi társult önkormányzatonként tervezett normatíva és saját intézményi bevételen felüli, fizetendő önkormányzati működési és felhalmozási hozzájárulásának, településenként, és intézményenként összesített mértékét a XIII. számú melléklet mutatja be. Tartalmazza az önkormányzati támogatások kormányzati funkciók szerinti megoszlását.
8. A Társulás és hozzá rendelt költségvetési intézmények, kormányzati funkciók szerinti 2023. évi engedélyezett álláshelyeinek száma a VI. számú melléklet, településenkénti megoszlása a VII/a számú melléklet és a VII/b számú melléklet szerint alakul.

Az engedélyezett álláshelyek száma 2023. január 1.-én összesen 118,5 fő.

1. A Társulás több éves kihatással járó feladatra előirányzatokat nem tervezett.
2. Az előirányzatok rovatrend szerinti megoszlását a XIV. számú melléklet tükrözi.

**A költségvetés végrehajtásának szabályai**

1. A Társulás Tanácsa által jóváhagyott előirányzatok átcsoportosítását és a költségvetésben engedélyezett álláshelyek számának módosítását a Tanács engedélyezi.
2. A Társulás Tanácsa a Társulás költségvetését, és a fenntartásába rendelt intézmények költségvetését, határozattal történő módosítással megváltoztathatja. Az előirányzat módosítása nem érintheti az Országgyűlés kizárólagos, illetve a Kormány előirányzat- módosítása hatáskörébe tartozó előirányzatokat.
3. A Társulás és fenntartásába rendelt intézmények a jóváhagyott előirányzatokon belül kötelesek gazdálkodni.
4. A Társulás a fenntartásába rendelt intézmények működtetéséhez tervezett a 2023. évi költségvetésben meghatározott hozzájárulás településeket terhelő összegét elfogadja úgy, hogy az elszámolás határideje a tárgyévet követő zárszámadás időpontja. A Társulás a tárgyév közben keletkező normatíva többlet mértékéig módosítja az önkormányzatok intézményi működéshez teljesítendő hozzájárulásának összegét.
5. A Társulási Tanácsot alkotó önkormányzatok polgármesterei gondoskodnak arról, hogy 2023. évi költségvetéseikben megtervezésre kerüljenek kiadási oldalon a 2023. évi – az önkormányzatokat terhelő – tagdíj, gyepmesteri díj és a Társulás fenntartásába rendelt intézmények működtetéséhez szükséges hozzájárulások, egyéb működési és felhalmozási célú támogatásként tervezett kiadásai.
6. A Társulás által fenntartott intézmények vezetői felelősséget vállalnak, hogy a feladatokra megigényelt normatívák összegéről, olyan statisztikákkal egyező adatokat tartalmazó analitikus nyilvántartásokat vezetnek, amelyekből egyértelműen kiderül, hogy a normatívák összegeit a célnak, a jogosultsági címnek megfelelően használják, illetve használták fel. Normatíva visszafizetése esetén a teljesítendő összeg elvonásra kerül az intézményi költségvetésekből.
7. A Társulás Tanácsának Elnöke gondoskodik a normatívák célnak megfelelő felhasználása ellenőrzéséről.
8. A Társulás Tanácsa jóváhagyja a Komló Város Önkormányzat Gazdasági Ellátó Szervezetének a Tanáccsal kötött megállapodását arról, hogy a költségvetés – és beszámoló készítési, gazdálkodási feladatai ellátásának megfelelően a mindenkori költségvetési határozatban megállapított összegű támogatásértékű havi hozzájárulást biztosít, amely 2023. költségvetési évben, 317 500,- Ft/hó.

1. A Társulás Tanácsa igazgatási, jogalkotási, belső ellenőrzési vállalt feladatait Komló Város Önkormányzatán keresztül biztosítja. A Társulás, a tagdíjbevételéből 5 335 000,- Ft-ot a teljesítés ütemének megfelelően Komló Város Önkormányzat számlájára. A tagdíjbevétel felhasználásáról Komló Város Önkormányzata a Társulás felé beszámolási kötelezettséggel tartozik.
2. A Társulás Tanácsa a gyepmesteri feladatokat Komló Város Önkormányzat Városgondnokság intézményen keresztül biztosítja. A Társulás, a települések által számlájára teljesített gyepmesteri díjat, a teljesítés ütemének megfelelően Komló Város Önkormányzat Városgondnokság számlájára átutalja. A Komlói Kistérség Többcélú Önkormányzati Társulás Társulási Tanácsa a Társulás 2022. évi költségvetési fejlesztési maradványa terhére, az eredeti előirányzatként tervezett 2.682.240,- Forinton felül további 517.760,- Forintot, mindösszesen 3.200.000,- Forint összeget biztosít, a Mánfa Község Önkormányzatának kizárólagos tulajdonát képező LLC-941 forgalmi rendszámú Volkswagen Transporter 7HC gépjármű megvásárlására. A vételár ÁFA mentes. A szükséges teljes forrást a feladatellátó Komló Város Önkormányzat Városgondnokság részére, a gyepmesteri feladatok ellátására biztosított pénzeszközátadás keretében bocsátja rendelkezésre.
3. A Társulás Tanácsa a házi orvosi ügyeletet az UNIMEDKER Kft. Komló keresztül látja el. A Társulás, a települések által számlájára teljesített házi orvosi ügyelet díját havonta az UNIMEDKER Kft számlájára utalja.
4. A 2023. költségvetési év első két hónapjára eső díjakat, és az intézmények működtetéséhez az önkormányzatok által teljesítendő működési hozzájárulást, első ízben a költségvetés elfogadását követően, 2023. év második hónapjában, azt követően **havonta előre teljesítik** **az önkormányzatok, a Társulás, illetve az intézmények önálló** **pénzforgalmi számlájára.** A 2023. évi költségvetés elfogadásáig az intézmények és a Társulás működésének zavartalan ellátása érdekében a 2023. január, február hónapokban esedékes személyi juttatásokat és dologi kiadásokat az ellenjegyzési feladatot ellátó szervezet, egyeztetés után pénzügyileg teljesíti.
5. A 2022. évi várható maradvány fedezetet képez a 2023. évi tervezett működési és felhalmozási hiányra a VI. VII/a. VII/b. számú mellékletek szerint. A 2022. évi beszámolási időszakról készülő zárszámadásban, a 2022. évi maradvány tervezett összege pontosításra kerül.
6. A Társulás Tanács hatáskörében eljárva felkérem a Komló Térségi Integrált Szociális Szolgáltató Központ vezetőjét, hogy 1/2000. (I. 7.) SZCSM rendelet a személyes gondoskodást nyújtó szociális intézmények szakmai feladatairól és működésük feltételeiről előírásainak megfelelő létszámfeltételeket biztosítsa az intézményben.
7. A Társulás Tanács hatáskörében eljárva felkérem a Komló Térségi Családsegítő- és Gyermekjóléti Szolgálat, illetve a Komlói Kistérség többcélú Önkormányzati Társulás Szilvási Bölcsőde vezetőjét, hogy a 15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről előírásainak megfelelő létszámfeltételeket biztosítsák intézményeikben.
8. A Társulás Elnöke a Társulás Tanácsának utólagos tájékoztatása mellett a 2011. évi CLXXXIX. törvény Magyarország helyi önkormányzatairól 42. §-ban meghatározott ügyek kivételével dönthet a két ülés közötti időszakban felmerülő, halaszthatatlan – a szervezeti és működési szabályzatban meghatározott- a Társulás Tanácsának hatáskörébe tartozó ügyekben.

**Határidő: értelem szerint.**

**Felelős: Polics József elnök**

**Tagönkormányzatok polgármesterei**

**Intézményvezetők**

**k.m.f.**

**Polics József**

**elnök**